Nafarroako Parlamentuko Mahaiak, 2018ko maiatzaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Begoña Ganuza Bernaola andreak aurkeztutako galdera, txertoak unibertsalizatzeko neurriak ezartzeari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2018ko maiatzaren 7an
Lehendakaria: Ainhoa Aznárez Igarza
GALDERAREN TESTUA
Unión del Pueblo Navarro talde parlamentarioari atxikia dagoen Begoña Ganuza Bernaola andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, Osasuneko kontseilariak idatziz erantzun ditzan:
Osasun Departamentuak neurririk ezarriko al du txertoak unibertsalizatzeko?
– Zer neurri?
– Zer txerto?
– Ba al du asmorik papilomaren aurkako haur-txertoa mutilei ere zabaltzeko?
Iruñean, 2018ko apirilaren 25ean
Foru parlamentaria: Begoña Ganuza Bernaola
